A helyi önkormányzatokról szóló törvény 44. szakasz 1. bekezdésének 5. pontja (A Szerb Köztársaság Hiv. Közlönye,129/2007,83/20.és 101/2016 sz), Magyarkanizsa község alapszabálya 71. szakasz 1. bekezdésének 5. pontja (Magyarkanizsa Község Hivatalos Lapja,4/2014, 4/2016. és 15/16. sz.) és a Vajdaság Autonóm Tartomány 2020. évi költségvetéséből jóváhagyott pénzeszközök alapján meghozott határozattal összhangban, a magyarkanizsai polgármester 2020. február 10-én

**P Á L Y Á Z A T O T**

hirdet

**EGYETEMI ÉS FŐISKOLAI HALLGATÓK ÚTIKÖLTSÉG-TÁMOGATÁSÁRA**

I.

Az útiköltség-támogatás 2020. évben valósul meg.

II.

Útiköltség-támogatásra jogosultak azok az egyetemi és főiskolai hallgatók, akik:

1. állandó lakóhellyel rendelkeznek Magyarkanizsa község területén
2. lakóhelyükről naponta utaznak helyközi járaton a felsőoktatási intézménybe
3. költségvetési tandíjmentességet élveznek
4. első ízben iratkoznak be az adott évfolyamra
5. nem részesülnek diákotthoni elhelyezésben
6. nem részesülnek hallgatói ösztöndíjban és hitelben az Oktatási Minisztériumtól, a Tartománytól, az Újvidéki Egyetem tehetséges hallgatói részére létesített ösztöndíjalapból, egyéb községi, szervezeti és vállalati alapítványoktól.

III.

Az útiköltség-támogatás jogosultság elismeréséhez a hallgatónak az alábbiakat kell benyújtania:

1. jogosultság elismerése iránti kérelmet – kitöltött formanyomtatványt

2. igazolást, hogy az évfolyamra első ízben iratkozott, és hogy tandíjmentességet élvez

3. a havi bérlet fénymásolatát illetve 4 eredeti menetjegyet (január február,)

4. gazdasági társaság, illetve jogi személy arra vonatkozó igazolását, hogy a tanuló szülője vagy gyámja révén nem érvényesít útiköltség-térítési, ösztöndíj- vagy hiteljogosultságot

5. a hallgató személyi igazolványának fénymásolatát

6. nyilatkozat arról hogy nem részesül hallgatói ösztöndíjban és hitelben

7.dinára szóló bankkártya mindkét oldalának, illetve betétkönyv adatlapjának fénymásolatát.

IV.

A fenti jogosultság megszerzésére a hallgatóknak a kérvényt a felsorolt okmányokkal **2020. február 19-áig** kell benyújtani a Magyarkanizsai Községi Közigazgatási Hivatal Ügyfélfogadó Központjában (2. számú szoba), Magyarkanizsa, Fő tér 1. További tájékoztatás a fönti címen, vagy 8. sz. irodában 024/875–166-os telefon 221-es mellékén kapható.

Az elkésett és hiányos pályázatokat a bizottság figyelmen kívül hagyja.

V.

A pályázat **2020. február 12–től** **2020. február 19–áig** tart.

Szerb Köztársaság

Vajdaság Autonóm Tartomány Fejsztámer Róbert

Magyarkanizsa község magyarkanizsai polgármester

Magyarkanizsai polgármester

Szám: 612-1/2020-I

Kelt: 2020.02.10.-én

Magyarkanizsa